สวนสัตว์ขอนแก่น ชวนเที่ยวเดือนสุดท้ายของปี 2022 ด้วยกิจกรรมมากมายต้อนรับนักท่องเที่ยว
ในช่วงเดือนธันวาคม 2565 สวนสัตว์ขอนแก่น จัดกิจกรรม "เตรียมเที่ยวเดือนสุดท้ายของปี 2022 ที่สวนสัตว์ขอนแก่น" โดยนายณรงวิทย์ ชดช้อย ผู้อำนวยการสวนสัตว์ขอนแก่น กล่าวว่า สวนสัตว์ขอนแก่น นอกจากจะเป็นสถานที่ให้นักเรียนและนักท่องเที่ยวได้เข้ามาศึกษาเรียนรู้  เกี่ยวกับสัตว์ที่หายากตามธรรมชาติแล้ว สวนสัตว์ขอนแก่น ยังเป็นสถานที่พักผ่อนหย่อนใจและศูนย์รวมสันทนาการแห่งความสุข ความสำราญใจ บนพื้นที่ 2,896 ไร่ อีกทั้งทางสวนสัตว์ขอนแก่น ยังได้เล็งเห็นถึงความสำคัญของการเป็นสถานที่ท่องเที่ยวที่เหมาะสำหรับทำกิจกรรมต่างๆ ของครอบครัว เพื่อให้สถาบันครอบครัว มีความสัมพันธ์ที่แน่นแฟ้นยิ่งขึ้น ผ่านการใช้เวลาร่วมกันในการท่องเที่ยวชมสัตว์  สวนสัตว์ขอนแก่น จัดกิจกรรม "เตรียมเที่ยวเดือนสุดท้ายของปี 2022 ที่สวนสัตว์ขอนแก่น"  ต้อนรับนักท่องเที่ยวในช่วงเทศกาล ส่งท้ายปีเก่าต้อนรับปีใหม่นี้ โดยจัดเตรียมกิจกรรมไว้สำหรับนักท่องเที่ยวที่เดินทางมาท่องเที่ยวภายในเดือนธันวาคมนี้ ได้แก่ กิจกรรชมวิวบนสะพานยีราฟที่ยาวที่สุดในประเทศไทย ณ Sky walk สวนสัตว์ขอนแก่น จุดกางเต็นท์สุดชิค ริมสันเขื่อน ท้าลมหนาว สุดโรแมนติก เฉพาะวันที่ 10-11 ธันวาคมนี้ นอกจากนี้มีกิจกรรมชมการแสดงความสามารถพิเศษของแมวน้ำ รอบการแสดงวันจันทร์-ศุกร์  2 รอบ เวลา 11.00 น.และ 13.30 น. รอบการการแสดง วันเสาร์-อาทิตย์และวันหยุดนักขัตฤกษ์ มี 3 รอบ เวลา 11.00 น. 13.30 น. และ 15.00 น. กิจกรรมชมการเดินขบวนของหนูยักษ์คาบิบาร่า รอบการแสดงมีทั้งหมด 2 รอบ เวลา 10.00 น. 14.20 น. เสาร์-อาทิตย์และวันหยุดนักขัตฤกษ์ เพิ่ม 1 รอบ 12.30 น. กิจกรรมการให้อาหารเสือ-สิงโต รอบการให้อาหารสัตว์มีทั้งหมด 2 รอบ  เวลา 11.00 น.และ 14.30 น.*ให้อาหารเสือ-สิงโต งดกิจกรรมทุกวันพุธ สวนน้ำทะเลบนภูเขานอกจากนี้ นักท่องเที่ยวยังสามารถติดตามโปรโมชัน หรือกิจกรรมอื่นๆ อีกมากมาย เช่น สวนสัตว์มอบของขวัญปีใหม่ มา 4 จ่าย 3 หรือกิจกรรมถ่ายภาพกับเหล่าแฟนซี มาสคอตสัตว์ป่าน่ารัก ติดตามรายละเอียดเพิ่มเติมได้ที่ เพจเฟซบุ๊ก: สวนสัตว์ขอนแก่น Khonkaen Zoo หรือ www.facebook.com/Khonkaenzoo